ગોધરામાં 23 વર્ષીય સન્ની શશીકાંત સોલંકીએ 15 વર્ષીય સગીરાને પટાવીને બાઇક પર બેસાડી દીધી હતી અને ત્યાર બાદ તે સગીરાને હોટલમાં લઇ ગયો હતો. જ્યાં રૂમ નંબર 305માં સગીરા ઉપર દુષ્કર્મ ગુજાર્યુ હતું. ઘટના અંગે કિશોરીએ પોતાના પરિવારજનોને જાણ કરી હતી. જેથી પરિવારે તાત્કાલીક ગોધરા એ ડીવીઝન પોલીસ મથકનો સંપર્ક કર્યો હતો. બનાવ સંદર્ભે ગોધરા એ ડીવીઝન પોલીસે દુષ્કર્મ ગુજારનાર સન્ની સોલંકી સામે દુષ્કર્મ તથા પોક્સો સહિતની કલમ હેઠળ ગુનો નોંધી આગળની તલસ્પર્શી તપાસ આરંભી છે.